अपाङ्गहरुको सहयोगार्थ भारतीय गोर्खा भूपू सैनिक संघ हङकङले २०१४ मे ४ तारिखका दिन भारतीय गोर्खा भूपू साँझ २०१४ विविध साँस्कृतिक कार्यक्रमहरु सहित सम्पन्न गर्यो ।
युनलङ थिएटर अडोटोरियममा आयोजना भएको विविध साँस्कृतिक कार्यक्रममा नेपाल तथा हङकङका नेपाली कलाकारहरुले विविध सास्कृतिक प्रस्तुतिहरु प्रस्तुत गरेका थिए । गीत, संगीत, नृत्यहरुले दर्शकहरुलाई लगभग ३ घंटा मनोरञ्जन दिलाएका थिए ।
आफ्नो स्थापनाकालदेखि विशेषगरी भारतीय गोर्खाहरुको हितमा विभिन्न कामहरु गर्दै आएको यस संस्थाले विगत वर्षहरुमा भीसी साँझको रुपमा कार्यक्रम आयोजना गर्दै आएको थियो ।
यसपालिको संस्करणमा नेपालका चर्चित गायक कुशल थलङ लिम्बू, राजमजी खाँण, जुना श्रीषमगर, लिजा राई, एक खुट्टाको सहाराले नृत्य गर्ने कलाकार रोमा न्यौपाने स्थानीय कलाकारहरु सुरेश राई, किरण गुरुङ, मञ्जु थापा लगायतका कलाकारहरु नेपालका कलाकारहरुलाई साथ दिएका थिए । कश्मिना गुरुङ (बालकलाकार) र प्रतिमा लिम्बूले पनि आफ्नो कला प्रस्तुत गरेका थिए । नेपालका कलाकारहरुले पूर्व–पश्चिमेली भाकाहरुमा दर्शकहरुलाई नचाएका थिए । कार्यक्रमको अन्त्यमा दोहोरी प्रस्तुत गरिएको थियो ।
कार्यक्रममा उपस्थित दर्शकहरुले एक खुट्टाको सहाराले नृत्य प्रस्तुत गर्ने कलकार रोमा न्यौपानेलाई लगभग १८ हजार हङकङ डलर प्रोत्साहन स्वरुप रकम दर्शक आयोजकहरुले दिएको संयोजक मुककाजी गुरुङले जानकारी दिनु भयो ।
मनोरञ्जन कार्यक्रम अगाडि संस्थाको एक औपचारिक कार्यक्रम आयोजना गरिएको थियो । कार्यक्रममा संस्थाका अध्यक्ष जजिन चाम्लिङले सम्बोधन गर्नु भएको थियो ।
कार्यक्रममा सहभागी कलाकारहरुलाई मे ५ तारिखको बेलुकी दोहोरी साँझ रेष्टुरेण्टमा विदाई कार्यक्रमको आयोजना गरेको थियो ।